ΕΛΛΗΝΙΚΗ ΔΗΜΟΚΡΑΤΙΑ

ΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ

 ΚΑΙ ΘΡΗΣΚΕΥΜΑΤΩΝ

ΠΕΡΙΦΕΡΕΙΑΚΗ ΔΙΕΥΘΥΝΣΗ

A/ΘΜΙΑΣ & B/ΘΜΙΑΣ ΕΚΠΑΙΔΕΥΣΗΣ ΚΡΗΤΗΣ

Δ/ ΝΣΗ B/ΘΜΙΑΣ ΕΚΠΑΙΔΕΥΣΗΣ ΗΡΑΚΛΕΙΟΥ

ΚΑΛΛΙΤΕΧΝΙΚΟ ΣΧΟΛΕΙΟ ΗΡΑΚΛΕΙΟΥ

(ΓΥΜΝΑΣΙΟ ΜΕ ΛΥΚΕΙΑΚΕΣ ΤΑΞΕΙΣ) Γούρνες 11/12/2019

Ταχ. Δ/νση: Γούρνες Πεδιάδος Αρ. πρωτ. 1083

Τ. Κ. 71500 Ηράκλειο

Πληροφορίες :Καλουδιώτη Μαρία

Τηλ: 2810 762610

Fax: 2810 762607

email: mail@gym-kallitech.ira.sch.gr Προς:

Δ/ΝΣΗ ΔΕΥΤ/ΘΜΙΑΣ ΕΚΠ/ΣΗΣ ΗΡΑΚΛΕΙΟΥ



**Θέμα** : Πρόσκληση εκδήλωσης ενδιαφέροντος για διοργάνωση τριήμερης εκπαιδευτικής επίσκεψης της Γ ΄ τάξης Γυμνασίου σε «Αθήνα», «Ναύπλιο» και «Σπάρτη**».**

 Στο πλαίσιο **της υλοποίησης του αναλυτικού προγράμματος στα μαθήματα: *Αρχαία Ελληνική Γλώσσα και Γραμματεία Γενικής Παιδείας* – *Ευριπίδη «Ελένη», Θεατρολογία, Δημιουργική Γραφή- Γ. Ρίτσου «Ελένη» και Γαλλικός Πολιτισμός J.Offenbach “La Belle Hélène”***, η Διευθύντρια και ο Σύλλογος Διδασκόντων του Καλλιτεχνικού Γυμνασίου με Λυκειακές Τάξεις Ηρακλείου ζητούν την εκδήλωση ενδιαφέροντος από τουριστικά γραφεία **που λειτουργούν νόμιμα στην Ελλάδα,** για τη διοργάνωση και την υλοποίηση τριήμερης εκπαιδευτικής επίσκεψης (σύμφωνα με το άρθρο 3, παράγρ.2, ΦΕΚ 681/Β/06-03-2017) μαθητών-τριών της Γ’ τάξης Γυμνασίου.

Συγκεκριμένα: Το Καλλιτεχνικό Σχολείο Ηρακλείου προτίθεται να πραγματοποιήσει 3ήμερη εκπαιδευτική επίσκεψη στις πόλεις **Αθήνα, Ναύπλιο** και **Σπάρτη** από το **βράδυ της Πέμπτης 26/03/2020** (αναχώρηση με πλοίο) έως και το **πρωί** της **Δευτέρας 30/03/2020** (επιστροφή στο λιμάνι του Ηρακλείου), με δύο (2) διανυκτερεύσεις στο **Ναύπλιο** **(Παρασκευή 27/03/2020 και Σάββατο 28/03/2020),** και δύο (2) διανυκτερεύσεις στο πλοίο (Πέμπτη 26/03/2020 και Κυριακή 29/03/2020)**.**

**Πιθανός αριθμός συμμετεχόντων μαθητών/-τριών: 35 μαθητές/-τριες και 3 συνοδοί καθηγήτριες.**

**Η προσφορά της εκδρομής θα περιλαμβάνει :**

1. Ακτοπλοϊκά εισιτήρια Ηράκλειο – Πειραιά – Ηράκλειο, με **τετράκλινες** εσωτερικές καμπίνες **ΑΒ** θέσης, για όλους/ες τους/τις μαθητές/τριες και αντίστοιχα με **τρίκλινη** καμπίνα για τις συνοδούς (κατόπιν συνεννόησης). Δεκτές θα γίνουν οι προσφορές απ’ όλες τις ακτοπλοϊκές εταιρείες που εξυπηρετούν τη συγκεκριμένη γραμμή.
2. Το λεωφορείο να είναι **στην αποκλειστική διάθεση των μαθητών/-τριών και των συνοδών για όλες τις μετακινήσεις κι επισκέψεις τους.**

Συγκεκριμένα :

**ΠΕΜΠΤΗ 26-03-2020 (βράδυ)**: Συγκέντρωση στο λιμάνι του Ηρακλείου κι επιβίβαση στο πλοίο (διανυκτέρευση).

**1η ημέρα 27/03/20** **(Παρασκευή): Άφιξη** στο **λ**ιμάνι του Πειραιά – Αναχώρηση οδικώς για Αθήνα στο Θέατρο του Νέου Κόσμου(παρακολούθηση παράστασης) – Αναχώρηση(12.30) για Επίδαυρο –Άφιξη σε ξενοδοχείο του Ναυπλίου (τακτοποίηση, γεύμα, ξεκούραση) –Βόλτα στην πόλη του Ναυπλίου. Επιστροφή στο ξενοδοχείο (22.00).

**2η ημέρα 28/03/20 (Σάββατο) :**  Αναχώρηση (09.00) για την Σπάρτη (αρχαιολογικός χώρος) – Αναχώρηση για την Μονεμβασιά (επίσκεψη στο μουσείο και γεύμα) – Επιστροφή στο ξενοδοχείο (απόγευμα)- Πόλη Ναυπλίου (βραδινή έξοδος και δείπνο - επιστροφή στο ξενοδοχείο).

**3η ημέρα 29/03/20 (Κυριακή) :** Αναχώρηση στις 10.00 (check out) – Επίσκεψη αρχαιολογικών χώρων (Παλαμήδι – Μυκήνες) – Αναχώρηση για Αθήνα, επίσκεψη στον πολιτιστικό χώρο του ιδρύματος «Στ. Νιάρχος» - Αναχώρηση για το λιμάνι του Πειραιά – Επιβίβαση στο πλοίο (19.30)

**4η ημέρα 30/03/20 (Δευτέρα) : Άφιξη στο λιμάνι του Ηρακλείου**. Τέλος εκδρομής.

1. **Διαμονές:** Δύο (2) διανυκτερεύσεις στο Ναύπλιο σε ξενοδοχείο 4 αστέρων, σε δίκλινα-τρίκλινα δωμάτια για τους μαθητές/-τριες και μονόκλινα για τις συνοδούς καθηγήτριες.
2. **Πρωινό** (υποχρεωτικό) στο Ξενοδοχείο.
3. Υποχρεωτική **Ασφάλιση Ευθύνης Διοργανωτή**, όπως ορίζει η κείμενη νομοθεσία, και πρόσθετη ασφάλιση ιατροφαρμακευτικής και νοσοκομειακής περίθαλψης που να καλύπτει τα έξοδα σε περίπτωση ατυχήματος ή ασθένειας μαθητή ή συνοδού καθηγητή, τα έξοδα μετακίνησης έως και το αεροδρόμιο, καθώς και διαθέσιμα **2 αεροπορικά εισιτήρια** για Ηράκλειο σε περίπτωση ανάγκης.
4. Για τις παραπάνω υπηρεσίες ζητείται η **τελική συνολική τιμή (με ΦΠΑ)** της εκδρομής, αλλά και η επιβάρυνση ανά μαθητή/-τρια χωριστά. Στην συνολική τιμή και την τιμή ανά μαθητή/-τρια, **δεν θα περιλαμβάνονται** τυχόν παροχές του γραφείου σας, π.χ δωρεάν συμμετοχή μαθητών κλπ. Εφόσον καταθέσετε κάποιες παροχές, αυτές θα εκτιμηθούν από την επιτροπή και θα αφαιρεθούν από το προτεινόμενο από εσάς συνολικό ποσό.
5. Με την προσφορά θα κατατεθεί από το ταξιδιωτικό γραφείο απαραιτήτως **βεβαίωση** συνδρομής των νόμιμων προϋποθέσεων της παραγράφου 3α του άρθρου 1 της ΚΥΑ 15408/2012 (Β΄2991) δηλαδή: **α) υπεύθυνη δήλωση ότι διαθέτει το ειδικό σήμα λειτουργίας,** το οποίο πρέπει να βρίσκεται σε ισχύ και **β) φωτοαντίγραφο του ειδικού σήματος λειτουργίας** του άρθρου 3 του Ν. 2160/93.

**Η προσφορά θα πρέπει να περιέχει και να εξασφαλίζει τα παρακάτω:**

* Την αποδοχή από το πρακτορείο ποινικής ρήτρας σε περίπτωση αθέτησης των όρων του συμβολαίου από τη μεριά του (**εγγυητική επιστολή με ποσό που θα καθορίσει το σχολείο**) κι επιστροφή ολόκληρου του χρηματικού ποσού σε μαθητή/-τρια που για λόγους ανωτέρας βίας αναγκαστεί να ματαιώσει τη συμμετοχή του στην εκπαιδευτική επίσκεψη.
* Την αντιμετώπιση της περίπτωσης που δεν θα πραγματοποιηθεί η εκδρομή στις προβλεπόμενες ημερομηνίες λόγω ανωτέρας βίας (απεργία, κακές καιρικές συνθήκες κλπ).
* Το λεωφορείο που θα είναι στη διάθεση των μαθητών για όλες τις μετακινήσεις τους θα πρέπει να διαθέτει όλες τις προβλεπόμενες από την κείμενη νομοθεσία προδιαγραφές (ελεγμένο από ΚΤΕΟ, πλήρως κλιματιζόμενο με έγγραφα καταλληλότητας οχήματος, επαγγελματική άδεια οδήγησης, ελαστικά σε καλή κατάσταση, κ.λπ.) καθώς και να πληρεί όλες τις προϋποθέσεις ασφάλειας για μετακίνηση μαθητών ( ζώνες ασφαλείας, έμπειροι οδηγοί κ.λ.π). Επισημαίνεται πως θα ζητηθεί από το σχολείο ο έλεγχος του λεωφορείου, πριν την έναρξη της εκδρομής, από τον αρμόδιο φορέα.
* **Γιατρό** σ’ όλη τη διάρκεια της εκδρομής υποχρεωτικά & κατ’ αποκλειστικότητα για το σχολείο μας.
* **Βεβαιώσεις** κρατήσεων ξενοδοχείων και ακτοπλοϊκών εισιτηρίων.
* **Ημιδιατροφή** προαιρετικά με χωριστή προσφορά, ανά άτομο.

Οι προσφορές θα πρέπει να κατατεθούν σε κλειστούς φακέλους (**με τα απαραίτητα δικαιολογητικά σε πρωτότυπη μορφή και όχι με τηλεομοιοτυπία (ΦΑΞ) ή μέσω ηλεκτρονικού ταχυδρομείου)**, μέχρι την **Τρίτη 17/12/2020 και ώρα 12:00** στο γραφείο της Διευθύντριας του Καλλιτεχνικού Γυμνασίου με Λυκειακές Τάξεις Ηρακλείου. Κατόπιν θα αξιολογηθούν από επιτροπή που έχει συγκροτηθεί γι’ αυτό το σκοπό. Η προσφορά που θα επιλεγεί θα αναρτηθεί την **Τετάρτη 18/12/2020.** Η παρούσα θα αναρτηθεί στις ιστοσελίδες της Δ.Δ.Ε Ηρακλείου και του Καλλιτεχνικού Σχολείου Ηρακλείου.

Η ΔΙΕΥΘΥΝΤΡΙΑ

ΚΑΛΟΥΔΙΩΤΗ ΜΑΡΙΑ